A4-0008/98

Ψήφισμα σχετικά με την Δέκατη Τέταρτη Ετήσια Έκθεση της Επιτροπής για τον έλεγχο της εφαρμογής του κοινοτικού δικαίου (1996) (COM(97) 0299 - C4-0312/97) και το έγγραφο εργασίας των υπηρεσιών της Επιτροπής CELEX (διοργανικό σύστημα ηλεκτρονικής τεκμηριώσεως του κοινοτικού δικαίου) Ετήσια Έκθεση Διαχειρίσεως 1996(SEC(97)1082 - C4-0313/97)

Το Ευρωπαϊκό Κοινοβούλιο,

- έχοντας υπόψη την Δέκατη Τέταρτη Ετήσια Έκθεση της Επιτροπής σχετικά με τον έλεγχο της εφαρμογής του κοινοτικού δικαίου (1996) (COM(97) 0299 - C4- 0312/97) (( ΕΕ C 332 της 3.11.1997, σελ. 1)),

- έχοντας υπόψη το έγγραφο εργασίας των υπηρεσιών της Επιτροπής (SEC(97)1082 - C4-0313/97),

- έχοντας υπόψη το ψήφισμά του της 9ης Φεβρουαρίου 1983 σχετικά με την ευθύνη των κρατών μελών όσον αφορά την εφαρμογή και την τήρηση του κοινοτικού δικαίου (( ΕΕ C 68 της 14.3.1983, σελ. 32.)),

- έχοντας υπόψη τη δήλωση 19 σχετικά με την εφαρμογή του κοινοτικού δικαίου που προσαρτήθηκε στην Τελική Πράξη της Συνθήκης για την Ευρωπαϊκή Ένωση,

- έχοντας υπόψη τη νομολογία του Ευρωπαίκού Δικαστηρίου σχετικά με την αστική ευθύνη ενός κράτους μέλους για τη ζημία που προκαλείται σε ιδιώτες λόγω παραβάσεων της κοινοτικής νομοθεσίας (( Απόφαση του ΔΕΚ της 19 Νοεμβρίου 1991, Υπόθεση C-6/90 και C-9/90, Francovich και Bonifaci, Συλλ. I-5357[semigr ] Απόφαση του ΔΕΚ της 5 Μαρτίου 1996, Υπόθεση C-46/93 και C-48/93, Brasserie du pκcheur et Factortame, Συλλ. I-1029[semigr ] Απόφαση του ΔΕΚ της 26 Μαρτίου 1996, Υπόθεση C-392/93, British Telecommunications, Συλλ. I-1631[semigr ] Απόφαση του ΔΕΚ της 23 Μαΐου 1996, Υπόθεση C-5/94, Hedley Lomas, Συλλ. 1996 I-2553[semigr ] Απόφαση του ΔΕΚ της 8 Οκτωβρίου 1996, Υπόθεση C-178/94, C-179/94, C-188/94 - C-190/94, Erich Dillenkofer, Συλλ. 1996 σελ. I-4845[semigr ] Απόφαση της ΔΕΚ της 10.7.1997 Υπόθεση C-94/95, 'Bonifaci και Berto' Συλλ. Ι-3969, Υπόθεση C-373/95, 'Maso και Gazetta' Συλλ. Ι-4051 και Υπόθεση C261/95, 'Palmisani' Συλλ. Ι-4025.)),

- έχοντας υπόψη την ανακοίνωση της Επιτροπής σχετικά με την εφαρμογή του άρθρου 171 της Συνθήκης ΕΚ (96/C 242/06) (( ΕΕ C 242 της 21.8.1996, σελ. 6.)),

- έχοντας υπόψη τη μέθοδο υπολογισμού της Επιτροπής της χρηματικής ποινής που προβλέπεται από το άρθρο 171 της Συνθήκης ΕΚ (97/C 63/02) (( ΕΕ C 63 της 28.2.1997, σελ. 2.)),

- έχοντας υπόψη τις δύο προσφυγές που άσκησε η Επιτροπή κατά της Ομοσπονδιακής Δημοκρατίας της Γερμανίας (Υποθέσεις C-121/97 και C-122/97) στις 24.3.1997 (( ΕΕ C 166 της 31.5.1997, σελ. 7.)),

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Περιβάλλοντος, Δημόσιας Υγείας και Προστασίας των Καταναλωτών,της Επιτροπής Πολιτισμού, Νεότητας, Παιδείας και Μέσων Ενημέρωσης και της Επιτροπής Αναφορών (A4-0008/98),

Α. εκτιμώντας ότι οι ετήσιες εκθέσεις της Επιτροπής για τον έλεγχο της εφαρμογής του Κοινοτικού Δικαίου αποβλέπουν σε δύο κυρίως στόχους, δηλ. αφενός μεν να διαπιστώσουν κατά πόσο οι οδηγίες μεταφέρονται στην εσωτερική νομοθεσία των κρατών μελών και αφετέρου να εκθέσουν με ποιόν τρόπο η Επιτροπή έκανε χρήση της διακριτικής της εξουσίας να κινήσει διαδικασίες για παράβαση της Συνθήκης,

Β. εκτιμώντας ότι, συγκρινόμενο με το συνολικό αριθμό των οδηγιών που βρίσκονται σε ισχύ, το μέσο ποσοστό κοινοποιήσεων για τα εκτελεστικά μέτρα που λαμβάνουν τα κράτη μέλη στο σύνολό τους ανέρχεται σε 92,8%[semigr ] εκτιμώντας, ωστόσο, ότι θα πρέπει κυρίως να ληφθεί υπόψη η πραγματική εφαρμογή των οδηγιών στο πλαίσιο των εθνικών εννόμων τάξεων,

Γ. εκτιμώντας ότι έχουν προκύψει τεράστια προβλήματα εφαρμογής του κοινοτικού δικαίου αναφορικά με το σκάνδαλο της ΣΕΒ,

Δ. εκτιμώντας ότι η Επιτροπή άρχισε να ελέγχει 1076 νέες υποθέσεις κατά το 1996[semigr ] εκτιμώντας ότι σε 819 από τις νέες αυτές υποθέσεις κινήθηκαν διαδικασίες κατόπιν καταγγελιών που άσκησαν ιδιώτες,

Ε. εκτιμώντας ότι το 36% όλων των παραδεκτών καταγγελιών που υποβάλλονται στον Διαμεσολαβητή αφορούν διαδικασίες του άρθρου 169, γεγονός που αποδεικνύει ότι οι πολίτες διαδραματίζουν ζωτικό ρόλο στην εφαρμογή της κοινοτικής νομοθεσίας,

ΣΤ. εκτιμώντας ότι ο Ευρωπαίος Διαμεσολαβητής έχει διεξάγει με δική του πρωτοβουλία έρευνα σχετικά με την μεταχείριση της οποίας τυγχάνουν στο πλαίσιο των διαδικασιών του άρθρου 169 Συνθήκης ΕΚ οι καταγγέλοντες οι οποίοι επισημαίνουν στην Επιτροπή τις παραβιάσεις της κοινοτικής νομοθεσίας από κράτη μέλη,

Ζ. εκτιμώντας ότι οι αποφάσεις των εθνικών δικαστηρίων τις οποίες αναφέρει η Επιτροπή και οι οποίες αφορούν το δικαίωμα αποζημιώσεως ιδιωτών που υπέστησαν ζημία λόγω παραβιάσεως των υποχρεώσεων που απορρέουν από την κοινοτική νομοθεσία από κράτη μέλη, δεν είναι ικανοποιητικές και προκαλούν ανησυχία,

Η. εκτιμώντας ότι ο αριθμός των αποφάσεων του Ευρωπαϊκού Δικαστηρίου με τις οποίες διαπιστώνεται παραβίαση του κοινοτικού δικαίου λόγω μη εφαρμογής του από κράτος μέλος εξακολουθεί να είναι υψηλός,

1. υπενθυμίζει ότι το Δικαστήριο των Ευρωπαϊκών Κοινοτήτων, ως θεματοφύλακας της νομιμότητας των κοινοτικών πράξεων, έχει και την τελική δικαιοδοσία να ακυρώνει κάθε κοινοτική νομοθετική πράξη που θα υπερέβαινε τα όρια των αρμοδιοτήτων των Ευρωπαϊκών Κοινοτήτων[semigr ] εφιστά συνεπώς την προσοχή στο γεγονός ότι κάθε απόπειρα εκ μέρους των συνταγματικών δικαστηρίων των κρατών μελών να ασκήσουν έλεγχο επί της νομιμότητας των κοινοτικών κανονιστικών πράξεων θα εμπεριείχε κίνδυνο ως προς την ομοιόμορφη εφαρμογή και ερμηνεία του κοινοτικού δικαίου,

2. χαιρετίζει την πρωτοβουλία του Ευρωπαίου Διαμεσολαβητή που αποσκοπεί να βελτιώσει τα δικονομικά δικαιώματα των ιδιωτών που διαμαρτύρονται (στο πλαίσιο των διαδικασιών του άρθρου 169 της Συνθήκης ΕΚ) ενώπιον της Επιτροπής για παραβιάσεις της κοινοτικής νομοθεσίας από κράτη μέλη[semigr ]

3. καλεί την Επιτροπή να καταβάλει κάθε προσπάθεια, μεταξύ άλλων επιβάλλοντας αυστηρότερες προθεσμίες στα κράτη μέλη, προκειμένου να συντομευθεί ο σχετικά μακρύς χρόνος που απαιτείται σήμερα για την εκδίκαση μιας προσφυγής ή τη διερεύνηση μιας αναφοράς,

4. χαιρετίζει το γεγονός ότι η Επιτροπή προτίθεται να αναφέρει τους λόγους για τους οποίους θεωρεί ότι δεν υφίσταται παράβαση της κοινοτικής νομοθεσίας, οσάκις σκοπεύει να θέσει στο αρχείο μια διαδικασία που κινήθηκε κατόπιν προσφυγής ιδιώτου και καλεί την Επιτροπή να εκθέτει συστηματικά τους λόγους που δικαιολογούν το κλείσιμο κάθε επί μέρους υποθέσεως, οσάκις προτίθεται να ενεργήσει σχετικά[semigr ] παρατηρεί ότι η προμνημονευθείσα πρόθεση ανταποκρίνεται στο πνεύμα του αιτήματος που έχει διατυπώσει το Κοινοβούλιο στο ψήφισμά του της 30ής Ιανουαρίου 1997 σχετικά με την τελευταία ετήσια έκθεση (( ΕΕ C 55 της 24.2.1997, σελ. 47)),

5. καλεί την Επιτροπή να αναπτύξει περαιτέρω τον κατάλογο προτεραιοτήτων της όσον αφορά την εξέταση καταγγελιών και την κίνηση διαδικασιών στο πλαίσιο του άρθρου 169 λαμβάνοντας υπόψη, μεταξύ άλλων, τα ακόλουθα κριτήρια:

- την απώλεια των ιδίων πόρων που υφίσταται η Κοινότητα

- τις επιπτώσεις των παραβιάσεων της Συνθήκης για την ομαλή λειτουργία της Κοινότητας

- τη ζημία στην ανθρώπινη υγεία ή το περιβάλλον

- την οικονομική ή άλλη ζημία που υφίστανται οι ιδιώτες ή οι οικονομικοί παράγοντες

- τα χρηματοδοτικά και οικονομικά πλεονεκτήματα τα οποία ενδέχεται να αποκτήσουν τα κράτη μέλη ή οι οικονομικοί παράγοντες στα κράτη μέλη λόγω της μη τηρήσεως του Κοινοτικού Δικαίου

- τον αριθμό των ατόμων που πλήττονται από την παράβαση

6. καλεί όλα τα θεσμικά όργανα και οργανισμούς της Ευρωπαϊκής Ένωσης να ενισχύσουν στον μέγιστο δυνατό βαθμό τη συνεργασία τους με την Επιτροπή Αναφορών, προκειμένου να εξετάζονται διεξοδικά οι αδυναμίες σε ό,τι αφορά την εφαρμογή του κοινοτικού δικαίου στα κράτη μέλη,

7. συγχαίρει την Επιτροπή για την πρόοδο που επέτυχε στην εφαμογή του άρθρου 171, παράγραφος 2 Συνθήκης ΕΚ και την παρακινεί να κάνει χρήση της διατάξεως αυτής[semigr ]

8. σημειώνει ότι η «μέθοδος υπολογισμού» της Επιτροπής για περιοδικές χρηματικές ποινές προβλέπει έναν ημερήσιο υπολογισμό επί τη βάσει ενός σταθερού ποσού που ισχύει για όλα τα κράτη μέλη[semigr ] επιπλέον σημειώνει ότι το σταθερό αυτό ποσό λαμβάνεται ως βάση ατομικά για κάθε επί μέρους κράτος μέλος μέσω της χρησιμοποιήσεως συντελεστών που λαμβάνουν υπόψη τη σοβαρότητα της παραβάσεως και τη διάρκειά της καθώς επίσης και μέσω ενός ειδικού συντελεστού που λαμβάνει υπόψη τη δυνατότητα κάθε κράτους μέλους να πληρώσει[semigr ] ωστόσο ζητεί από την Επιτροπή να προβαίνει σε μια λεπτομερέστερη αιτιολόγηση όσον αφορά το ύψος της περιοδικής χρηματικής ποινής που προτείνει στο Ευρωπαϊκό Δικαστήριο σε συγκεκριμένες περιπτώσεις και να μεριμνεί για τη δημοσίευση της αιτιολογήσεως αυτής στην Επίσημη Εφημερίδα σε περίπτωση επιβολής χρηματικής ποινής[semigr ]

9. ζητεί από την Επιτροπή να υποβάλει σε διεξοδικό έλεγχο τις αποφάσεις των εθνικών δικαστηρίων όσον αφορά την αστική ευθύνη του κράτους σε περίπτωση παραβιάσεων του κοινοτικού δικαίου και να αναφέρει τα αποτελέσματα στις προσεχείς ετήσιες εκθέσεις[semigr ] ζητεί από την Επιτροπή, σε περίπτωση μη ικανοποιητικών αποτελεσμάτων ενός τέτοιου ελέγχου, να εξετάσει σοβαρά το ενδεχόμενο να υποβάλει κατάλληλες νομοθετικές προτάσεις[semigr ]

10. ζητεί να ενσωματωθούν στην ετήσια έκθεση τα ακόλουθα νέα τμήματα:

- ένα τμήμα σχετικά με την εφαρμογή του άρθρου 100Α (παράγραφος 4) Συνθήκης ΕΚ

- ένα λεπτομερέστερο τμήμα για τυχόν «εθνικές τεχνικές ρυθμίσεις» κατά την έννοια του άρθρου 1 παρ. 9 της οδηγίας 83/189/ΕΟΚ, όπως τροποποιήθηκε για τελευταία φορά από την οδηγία 94/0010/ΕΚ της 23ης Μαρτίου 1994 (( ΕΕ L 100 της 19.4.1994, σελ. 30)), καθώς και τα μέτρα που ενέκρινε η Επιτροπή[semigr ]

- ένα τμήμα σχετικά με την εφαρμογή των διεθνών συνθηκών στις οποίες η Κοινότητα είναι συμβαλλόμενο μέρος και της νομοθεσίας που απορρέει από τις συμφωνίες αυτές[semigr ]

- ένα τμήμα σχετικά με τις περιπτώσεις μεταφοράς των οδηγιών του τομέα της κοινωνικής πολιτικής στο εθνικό δίκαιο μέσω συλλογικών συμβάσεων προκειμένου να εξετασθεί η συνεισφορά αυτής της μεθόδου μεταφοράς[semigr ]

11. παροτρύνει την Επιτροπή να λάβει όλα τα απαραίτητα μέτρα για να διασφαλίσει την πλήρη εφαρμογή σε όλα τα κράτη μέλη της οδηγίας 94/80/ΕΚ σχετικά με το ενεργητικό και παθητικό δικαίωμα ψήφου στις δημοτικές εκλογές για τους πολίτες της Ενώσεως που κατοικούν σε ένα κράτος μέλος του οποίου δεν κατέχουν την ιθαγένεια[semigr ]

12. διαπιστώνει ότι στον τομέα της ελεύθερης κυκλοφορίας προσώπων, τα προβλήματα εφαρμογής του κοινοτικού δικαίου πηγάζουν περισσότερο από κακή εφαρμογή εκ μέρους των διοικήσεων των κρατών μελών, παρά από προβλήματα μεταφοράς[semigr ] ζητεί κατά συνέπεια από την Επιτροπή να παρεμβαίνει κατά περίπτωση στα εμπλεκόμενα κράτη μέλη[semigr ]

13. θεωρεί ότι για μια καλύτερη νομοθεσία απαιτείται απαραίτητα η θέσπιση σαφέστερων και κοινών κατευθυντήριων γραμμών, καθώς και κοινών προτεραιοτήτων για την παγίωση της νομοθεσίας για όλα τα θεσμικά όργανα[semigr ] κατά συνέπεια, καλεί όλα τα ενδιαφερόμενα μέλη να αναθεωρήσουν ή να επεξεργαστούν από κοινού τέτοιες προτεραιότητες και κατευθυντήριες γραμμές[semigr ]

14. θεωρεί αναγκαίο για το Κοινοβούλιο, τον Επίτροπο Διοικήσεως, την Επιτροπή και το Συμβούλιο να επαυξήσουν τις κοινές τους προσπάθειες για να ενημερώσουν τους πολίτες σχετικά με τα δικαιώματά τους και για την κοινοτική νομοθεσία[semigr ] η εκστρατεία «πρώτα ο πολίτης» αποτελεί ένα καλό και πρώτο παράδειγμα[semigr ]

15. θεωρεί ότι η Κοινότητα πρέπει να δώσει υψηλότερη προτεραιότητα στην ταχεία και εύκολα προσβάσιμη ηλεκτρονική διάδοση της κοινοτικής νομοθεσίας, ιδίως μέσω του Ιντερνέτ[semigr ] χαιρετίζει την απόφαση της Διαχειριστικής Επιτροπής της Υπηρεσίας Επισήμων Δημοσιεύσεων να διευκολύνει την πρόσβαση μέσω του Ιντερνέτ στο κοινοτικό δίκαιο, συμπεριλαμβανομένων των πληροφοριών όσον αφορά το στάδιο εφαρμογής της κοινοτικής νομοθεσίας σε κάθε κράτος μέλος[semigr ]

16. επαναδιατυπώνει το αίτημά του προς τα κράτη μέλη η μελέτη του κοινοτικού δικαίου να καταστεί υποχρεωτικό μάθημα στα προγράμματα σπουδών της ανώτατης παιδείας που οδηγούν στα νομικά επαγγέλματα[semigr ]

17. επαναλαμβάνει την άποψή του ότι ο ενημερωμένος πολίτης που έχει συνείδηση των δικαιωμάτων του στο πλαίσιο του κοινοτικού δικαίου, αποτελεί αποφασιστικής σημασίας παράγοντα για την επίτευξη πλήρους και ορθής εφαρμογής του κοινοτικού δικαίου[semigr ] για το λόγο αυτό χαιρετίζει και υποστηρίζει πλήρως και πρωτοβουλίες όπως το δίκτυο Euro-Jus[semigr ]

18. υπογραμμίζει τη σημασία της δημιουργίας μιας άμεσης, μέσω ηλεκτρονικού ταχυδρομείου, προσβάσεως των πολιτών στην Επιτροπή, στο πλαίσιο του «διαλόγου με τον πολίτη»[semigr ] οι πολίτες θα πρέπει να έχουν τη δυνατότητα να ζητούν πληροφορίες και να λαμβάνουν απαντήσεις ή χρήσιμες διευθύνσεις για δημιουργία επαφών[semigr ]

19. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Δικαστήριο, καθώς και στις κυβερνήσεις και τα κοινοβούλια των κρατών μελών.